โพลระบุคนเห็นด้วยคลายล็อคพรรคการเมือง 85.1%
สำนักวิจัยซูเปอร์โพล (SUPER POLL) นำเสนอผลโพลเรื่องคลายล็อคพรรคการเมือง พบประชาชนส่วนใหญ่เห็นด้วยร้อยละ 85.1 และร้อยละ 76.2 เห็นว่าควรเตรียมพร้อมเลือกตั้งแบบค่อยเป็นค่อยไป16 ก.ย. 2561 นายนพดล กรรณิกา ผู้อำนวยการสำนักวิจัยซูเปอร์โพล (SUPER POLL) นำเสนอผลโพล เรื่อง คลายล็อคพรรคการเมือง กรณีศึกษาตัวอย่างประชาชนทุกสาขาอาชีพทั่วประเทศ จำนวนทั้งสิ้น 1014 ตัวอย่าง โดยดำเนินโครงการระหว่างวันที่ 15-16 ก.ย. 2561 ที่ผ่านมา พบว่าส่วนใหญ่หรือ ร้อยละ 85.1 เห็นด้วยต่อ การคลายล็อคพรรคการเมือง เตรียมพร้อมเลือกตั้ง ในขณะที่ร้อยละ 14.9 ไม่เห็นด้วยเมื่อจำแนกออกเป็นกลุ่มที่จะเลือกตั้งครั้งแรก กับ กลุ่มที่เคยเลือกตั้งมาแล้ว พบความเห็นไปในทิศทางเดียวกัน คือ กลุ่มเลือกตั้งครั้งแรกส่วนใหญ่หรือร้อยละ 84.9 และกลุ่มที่เคยเลือกตั้งแล้วส่วนใหญ่หรือร้อยละ 86.3 เห็นด้วยต่อการคลายล็อคพรรคการเมือง เตรียมพร้อมเลือกตั้ง ที่น่าสนใจคือ ตัวอย่างส่วนใหญ่หรือร้อยละ 76.2 ระบุความเห็นต่อการเตรียมพร้อมเลือกตั้ง แบบค่อยเป็นค่อยไป ในขณะที่ร้อยละ 23.8 ระบุควรเร่งรีบจัดการเลือกตั้งโดยเร็วที่สุดที่น่าพิจารณาคือ ส่วนใหญ่หรือร้อยละ 69.3 รับรู้ต่อการเคลื่อนไหวการเมืองวันนี้ เพื่อแย่งชิงอำนาจและผลประโยชน์ของนักการเมือง ในขณะที่ร้อยละ 30.7 รับรู้ต่อการเคลื่อนไหวการเมืองวันนี้เพื่อช่วยกันแก้ไขความขัดแย้งและความเดือดร้อนของประชาชน ที่น่าเป็นห่วงคือ ส่วนใหญ่หรือร้อยละ 67.4 ยังคงกังวลต่อความขัดแย้งรุนแรงบานปลายช่วงเลือกตั้ง ในขณะที่ร้อยละ 32.6 ไม่กังวล
สำนักวิจัยซูเปอร์โพล (SUPER POLL) นำเสนอผลโพลเรื่องคลายล็อคพรรคการเมือง พบประชาชนส่วนใหญ่เห็นด้วยร้อยละ 85.1 และร้อยละ 76.2 เห็นว่าควรเตรียมพร้อมเลือกตั้งแบบค่อยเป็นค่อยไป16 ก.ย. 2561 นายนพดล กรรณิกา
ซูเปอร์โพล,พรรคการเมือง,การเลือกตั้ง,โพล